MLDataScientist/Wikipedia-uzbek-2024-05-01 huggingface dataset:
Vadjrayana

Vadjrayana - Ilk buddaviylikning dharmalar tabiati haqidagi turli qarashlari natijasida yuzaga kelgan oqimlarning milliy qadriyatlar va boshqa dinlar bilan sintez ashishi va kengayishi natijasida vajrayana yo‘nalishi vujudga kelgan. Milodning V asrida Hindistonning Shimoliy-sharqiy qismi, keyinchalik Mo‘g‘uliston, Buryatiya, Qalmiqistonda buddaviylikning yangi vajrayana (“olmos g‘ildirak”) yo‘nalishi paydo bo‘lgan. Vajrayananing qonun-qoidalari “tantra”larda aks etgan. Tantra (makr-hiyla, sehrgarlik) ta’limotiga ko‘ra, inson mikrokosmos, uning tanasi kosmosga o‘xshash, undagi moddalar ham bir xil, urug‘lanish holatini takrorlash bilan tabiatning himmatini yaratish yoki kuchaytirish mumkinligi e’tirof etiladi. Tantra marosimlari yogalar amaliyoti bilan chambarchas bog‘liq va inson maxsus ruhiy tana mashqlarini bajargandan keyin undagi hayotiy kuch uyqudan uyg‘onib, inson umurtqa pog‘onasining quyi qismidan yuqori qismiga ko‘tarilib, insonda g‘ayritabiiy kuch hosil bo‘ladi. Tantra inson koinotni bir parchasi ekan, o‘zini bilgan koinotni ham, yaratuvchisini ham biladi, degan fikrga amal qiladi.Vajrayanada kasalliklar maxsus ruhiy tana mashqlari orqali davolash yo‘lga qo‘yilgan.

Manbalar

Adabiyotlar
Bxakti

Bxakti - XII-XVII asrlarda hinduizm tarkibida shakllangan diniy ta’limot. Unda xudo oldida barcha insonlar tengligi yoqlanib, kasta tabaqasiga bo‘linishni rad qilingan.

Manbalar

Adabiyotlar
Bushyasta (bushasp)

Bushyasta (bushasp) - zardushtiylikda
yomonliklardan biri bo‘lib yalqovlik, insonni uyquga tortadi va g'aflat bostirib, ezgu ishlardan qoldiradi, e’tiqodga zavol.

Manbalar

Adabiyotlar
Butunjahon soborlari

Butunjahon soborlari (vselenskiye sobori) - xristian cherkovi yepiskoplarining ma’lum diniy masalalarni hal qilish maqsadida o‘tkaziladigan yig‘ilishi. Ilk sobor milodiy 325-yilda Nikeya shahrida bo‘lib o‘tgan. Hozirgacha 21 marta Butunjahon soborlari o‘tkazilgan.

Manbalar

Adabiyotlar
Burda

Burda (lug‘atdagi ma’nosi chakmon) - bu o‘rinda Muhammad (s.a.v.) chakmoni nazarda tutilgan. Madinada ilk islom davrining mashhur shoirlaridan Ka’b ibn Zuhayr (vaf. 662 y.) o‘z she’rini o‘qiganda, zavqlanib ketgan Rasullulloh (s.a.v.) chakmonini yechib shoirning yelkasiga tashlagan ekan. Bunday saxovatdan shoir ilhomlanib, ko‘p o‘tmay “Qasidatul-burda” (“Chakmon qasidasi”) she’rini yozgan. Qasida tezda mashhur bo‘lib ketgan va uzoq vaqt tildan tushmagan. She’r 58 baytli lomildan iborat, basit bahrida aytilgan.

Manbalar

Adabiyotlar 
 

Tasavvuf adabiyoti
Yangiyoʻl (gazeta)

Yangiyoʻl — Xalq deputatlari Yangiyoʻl tuman kengashi va tuman hokimligi gazetasi.

Manbalar
Tano tumani, Gunma

— Yaponiyaning Gunma prefekturasida joylashgan qishloq okrugi. 2015-yil yanvar oyi holatiga koʻra, tumanda 3272 nafar aholi istiqomat qiladi va maydoni 296,45 km2. Aholi zichligi esa har kvadrat kilometrga 11 kishidan toʻgʻri keladi.

Shaharlar va qishloqlar 

 Kanna
 Ueno

Takasaki shahrining bir nechta qisimlari va butun Fujioka shahri ilgari tuman tarkibiga kirgan.

Tarixi 
Tano tumani 1896-yil 1-aprelda sobiq Minamikanra, Tago va Midono tumanlarining qoʻshilishi natijasida tashkil etilgan. Tuman tashkil etilgan vaqtda tuman toʻrtta shaharlar (Yoshii, Fujioka, Onishi va Shin) va 14 qishloqlarni oʻz ichiga olgan.

 1926 yil, 1 aprel — Kamikava qishlogʻi shahar maqomiga koʻtarildi; Mamba shahri deb oʻzgartirildi
 1954 yil, 1 aprel — Fujioka Kanna, Ono, Midori va Mikuri qishloqlarini qoʻshib oldi va shahar maqomiga koʻtarildi.
 1954 yil, 1 oktyabr — Onishi qoʻshni Mihara va Sanbagava qishloqlarini qoʻshib oldi.
 1955 yil, 1 yanvar — Yoshii Kanra tumanidan Tago, Irino qishloqlari va Ivadaira qishlogʻini qoʻshib oldi.
 1955 yil, 1 mart — Fujioka Xiray, Xino qishloqlarini qoʻshib oldi
 1956 yil, 30 sentyabr — Yawata qishlogʻi Takasaki shahriga qoʻshildi
 2003 yil, 1 aprel — Manba shahri va Nakasato qishlogʻi birlashib, Kanna shahrini tashkil etdi.
 2006 yil, 1 yanvar — Onishi shahri Fujioka shahri tomonidan qoʻshib olindi
 2006 yil, 23 yanvar — Shin Town Takasaki shahriga qoʻshildi
 2009 yil, 1 iyun — Yoshii shaharchasi Takasaki shahriga qoʻshildi

Aholi yashash punktlari
Yaponiya qalʼalari
Yaponiya
Mingbuloq (gazeta)

Mingbuloq — Mingbuloq tuman hokimligi gazetasi .

Manbalar
Professor X

Professor X (Charles Francis Xavier) — Marvel Comics tomonidan yaratilgan personaj. Stan Lee va Jack Kirby tomonidan yaratilgan ushbu personaj birinchi marta 1963-yilda The X-Men #1 komiksida paydo boʻlgan.

Xavier gʻayriinsoniy kuchlar bilan dunyoga kelgan mutantdir. U mutantlar va insonlarning tinch-totuvlikda yashashi uchun kurashadigan Gʻaroyib odamlar (X-Men) jamoasining asoschisi hisoblanadi. Xavier kuchli telepatik qobiliyatga ega mutantdir. U boshqa odamlarning fikrlarini oʻqiy oladi va hatto ularni boshqara oladi. Xavier Nyu-Yorkda butun dunyodan kelgan mutantlar uchun xususiy maktab ochgan.

Xavier oyoqlari falaj boʻlgani sababli nogironlar aravachasidan foydalanadi. Dunyodagi eng qudratli telepatlardan biri boʻlgan Xavier daho hamdir. U mutant genlariga ega boʻlgan shaxslarning qayerda ekanligini topish uchun „Cerebro“ deb ataluvchi texnologik qurilmaning yaratuvchisidir.

Xavier, sobiq doʻsti Magnetodan farqli oʻlaroq, har doim zoʻravonlikka qarshi boʻlgan. U mutantlarga boshqa odamlar bilan tinch-totuvlikda yashash uchun patsifistik takliflarni ilgari surdi. Xavierning maqsadlari va siyosiy qarashlari bir necha bor Martin Luther King Jr. bilan, Magneto esa Malcolm X bilan solishtirilgan.

Professor X rolini Gʻaroyib odamlar, X2, Gʻaroyib odamlar: Soʻnggi intiqom va Gʻaroyib odamlar: Muqaddima. Suvsar filmlarida Patrick Stewart gavdalantirgan. Professor X'ning yoshligini esa Gʻaroyib odamlar: Birinchi sinf, Gʻaroyib odamlar: Oʻtgan kelajak, Gʻaroyib odamlar: Apokalipsis va Gʻaroyib odamlar: Feniks zulmati filmlarida James McAvoy gavdalantirgan.

Yaratilish tarixi 
Stan Lee va Jack Kirby tomonidan yaratilgan ushbu personaj birinchi marta 1963-yilda The X-Men #1 komiksida paydo boʻlgan. Stan Leening aytishicha, Professor Xavier’ning qiyofasi Oscar mukofoti sovrindori Yul Brynnerdan ilhomlangan.

Manbalar

Havolalar 
 Professor X Marvel.com saytida
 Professor X Marvel Database saytida
 Professor X Marvel Directory saytida
 Professor X Comic Vine saytida
 Professor X Writeups.org saytida
 Professor X UncannyXmen.net saytida

Marvel Comics qahramonlari
Nat Hentoff

Nathan Irving (Nat) Hentoff  (10-iyun 1925-yil — 7-yanvar 2017-yil) — amerikalik rommanavis, bastakor va tarixchi.

Faoliyati 
Nat Hentoff 1958-yildan 2009-yilgacha boʻlgan davrdagi jazz musiqasi tarixini yorituvchi „The Village Voice“ asari bilan tanilgan.
Hentoff Down Beat, JazzTimes, Legal Times, The Washington Post, The Washington Times, The Progressive, Editor & Publisher va Free Inquiry kabi davriy nashrlarda tarix hamda musiqaga oid maqolalari bilan chiqish qilgan.

Vafoti 
Nat Hentoff 2017-yilning 7-yanvarida 91 yoshda vafot etdi.

Asarlari

Musiqaga oid 
 Hear Me Talkinʼ To Ya, met Nat Shapiro (1955)
 The Jazz Makers, met Nat Shapiro (1957)
 The Jazz Life (1961)
 Peace Agitator: The Story of Abraham Johannes Muste (1963)
 The New Equality (1964)
 Our Children Are Dying (çeviri : John Holt) (1967)
 A Doctor Among the Addicts (1968)
 A Political Life: The Education of John V. Lindsay (1969)
 Journey into Jazz (1971)
 Jazz Is (1976)
 Does Anybody Give a Damn?: Nat Hentoff on Education (Random House; 1977)
 The First Freedom: The Tumultuous History of Free Speech in America (1980)
 American Heroes: In and Out of School (1987)
 John Cardinal OʻConnor: At the Storm Center of a Changing American Catholic Church (1988)
 Free Speech for Me — But Not for Thee: How the American Left and Right Relentlessly Censor Each Other (1993)
 Listen to the Stories: Nat Hentoff on Jazz and Country Music (1995)
 Living the Bill of Rights: How to Be an Authentic American (1999)
 The War on the Bill of Rights and the Gathering Resistance(2004)
 American Music Is (2004)
 Insisting on Life (çeviri : Wesley Smith ve Maria McFadden) (2005)

Romanlari 
 Jazz Country (1965)
 Call the Keeper (1966)
 Onwards! (1968)
 I’m Really Dragged But Nothing Gets Me Down (1968)
 This School is Driving Me Crazy (1976)
 Does This School Have Capital Punishment? (1982)
 Blues for Charlie Darwin (1982)
 The Day They Came To Arrest The Book (1983)
 The Man from Internal Affairs (1985)

Hikoyalari 
 Boston Boy: Growing Up With Jazz and Other Rebellious Passions (1986)
 Speaking Freely: A Memoir (1997)

Toʻplamlar 
 The Nat Hentoff Reader (2001)

Tarixiy 
 Hear Me Talkinʼ to Ya: The Story of Jazz by the Men Who Made It (çeviri : Nat Shapiro) (1955)
 Jazz: New Perspectives on the History of Jazz (çeviri : Albert McCarthy) (1959)
 Black Anti-Semitism and Jewish Racism (1969)

Manbalar 

1925-yilda tugʻilganlar
2017-yilda vafot etganlar
Brit mila

Brit mila - xatna marosimi bo‘lib, yahudiy farzandi tug‘ilganining sakkizinchi kuni bajariladi. Biroq, xatna katta yoshdagi insonlarda ham qilinishi mumkin.Shuningdek, u erkalar uchun g‘uyur (yahudiylik dinini qabul qilish) jarayonida asosiy shartlardan biri sifatida belgilangan. Yahudiy donishmandlari brit milaning sakkizinchi kuni o‘tkazilishining ba’zi sabablarini keltirib o‘tadilar:
tibbiyot nuqtai nazaridan bola sakkiz kun ichida ushbu jarayonga tayyor bo‘ladi;
ushbu muddat ichida bolaning sog‘ligi brit milaga tayyor yoki yo‘qligini ko‘rsatadi;
Talmudga ko‘ra, ona bu vaqt ichida o‘zini tiklab oladi va hursandchilik hodisasiga qatnashadi. Shanba kuni qon chiqarish ta’qiqlangan bo‘lsada, xatna qilish bundan mustasnodir. Tavrot brit milani sakkizinchi kun deb, aniq belgilab, shanba kunini istisno qilmagan. Biroq, bolaning sog‘ligiyoki boshqa biror sababga ko‘ra, brit mila sakkizinchi kuni qilinmasdan qoldirilsa, Shanba kuni uni qilishga ruxsat berilmaydi. Brit milani kunduzi qilishlik buyuriladi.Odatda brit mila sinagogada tonggi ibodatdan so‘ng amalga oshiriladi. Hozirgi kunda Isroilda o‘n kishidan iborat jamoa bo‘lib, uyda ham brit mila qilish urfga kirgan. Brit mila maxsus o‘qitilgan moel tomonidan qilinadi.Unga “sandak” yordam berib turishi belgilab quyilgan.Marosim yakunida barcha yig‘ilganlar bolaning ota-onasini tabriklaydilar.Shundan so‘ng, unga ism qo‘yiladi.

Manbalar

Adabiyotlar
Braxman

Braxman - Hindistondagi oliy kasta (tabaqa) vakili. Braxmanlik va hinduizmdagi din arbobi. Hinduizm diniy-falsafiy ta’limotidagi markaziy tushunchalardan biri bo‘lib, «atma»ning ilohiy substansiyasi. Bu atama shuningdek, tabaqa tizimining eng yuqori vakilini ham anglatadi.

Manbalar

Adabiyotlar
Braxmakumaris

Braxmakumaris - 1937-yilda tashkil etilgan, asosiy maqsadi hinduizmni isloh qilish, Yer yuzidagi insonlarni kasta, millat, e’tiqod, til, ijtimoiy mansubligidan qat’iy nazar yagona jamiyatga birlashtirishga qaratilgan diniy tashkilot.

Manbalar

Adabiyotlar
Bubble

2022-yilda Yaponiyaning post-apokaliptik animesi sifatida Wit-Studio'da yaratilgan. Film Gen Urobuchi tomonidan yozilgan va unga Tetsurō Araki rejossyorlik qilgan. Takeshi Obata qahramonlarning dizaynini yaratgan va musiqasini Hiroyuki Sawano bastalagan. Filmning ilk namoyishi Berlin International Film Festival'da 10-fevral 2022-yil boʻlib oʻtgan. Uning butun dunyo boʻylab chiqarilishi may oyida Yaponiyada teatrlashtirilgan holda namoyishidan oldin 28-aprel 2022-yilda Netflix tomonidan chiqarilgan. Filmning manga adaptatsiyasi Erubo Hijihara tomonidan 22-apreldan 23-may (2022) gacha Shōnen Jump+'''da chiqarildi.

 Mazmuni 
Yaqin kelajakda dunyo haqiqat qonunlarini buzadigan pufakchalarga duch keladi. Tokio minorasidagi portlash Tokiodagi barcha pufakchalar toʻplanishiga sabab boʻladi va pufaklar shaharni yashash uchun yaroqsiz qila boshlaydi. Cheklovlarga qaramay, koʻplab yoshlar u yerda yashashda davom etadi, parkour turnirlarini oʻtkazishadi va u orqali barter va savdo bilan shugʻullanishadi. Blue Blazes nomli jamoada 18 yoshli Hibiki parkourda ajoyib isteʼdod egasi, ammo u eshitish qobiliyatining oʻta sezgirligi tufayli shovqin joydan oʻzini olib qochadi. Tokio minorasi gravitatsion anomaliyalari tufayli u yerga borishning iloji yoʻq joy boʻlib qolishda davom etadi.

Bir kuni Hibiki minoraga chiqishga harakat qiladi, chunki u bir ayolning qoʻshigʻini eshitadi va u yerda bir bolakayni koʻrganiga ishonadi. U deyarli minoraga chiqayotgan paytida, okeanga tushib ketadi, okeanda choʻkayotgan Hibikining oxirgi nafasi bilan bir-necha pufakcha birlashib, yosh qizga aylanadi. Qiz ilk bora insonga aylanishiga qaramay, boshqalardan narsalarni tezda oʻrganadi. Hibiki unga „Uta“ („Qoʻshiq“) deb nom qoʻyadi, chunki qiz uning miyasida aylanib yurgan qoʻshiqni biladi. Uta va Hibiki birgalikda parkour turnirini oʻtkazishadi va Mortician/Undertakers deb nomlangan jamoani magʻlub etishadi, ammo finalda Uta Hibikiga tegib ketadi va qizning qoʻli pufakchalarga aylanib qoladi. Pufaklarning koʻpirishi yana boshlanadi va Tokio aholisi qochish uchun harakat qiladi. Uta bu xolatni toʻxtatish uchun Tokio minorasiga chiqadi. Hibiki uni qutqarish uchun uning ortidan boradi.

Yakuniy sahnada ular bir-birlarini qutqaradilar, lekin Uta Hans Christian Andersenning „Kichik suv parisi“ ertagidagi kabi pufakchalarga aylanadi. Pufakchalar gʻoyib boʻlishi bilan Tokio fuqarolari shaharga qaytib kelishadi.

 Ovoz berganlar 

 Musiqasi 
Filmning partiturasi Hiroyuki Sawano tomonidan yozilgan. Ochib beruvchi qoʻshiq „Bubble feat. Uta“ Eve tomonidan ijro etilgan boʻlsa, yakuniy qoʻshiq  filmda Uta ovozini ijro etgan Riria (りりあ) tomonidan ijro etilgan.

 Qabul qilinishi 
Rotten Tomatoes sharh agregator veb-saytidagi 20 ta tanqid sharhlarining 50%i ijobiy. Metacritic sayti filmga „aralash yoki oʻrtacha sharhlar“ni koʻrsatuvchi 5 ta tanqidchi asosida 100 balldan 56 ball berdi.Bubble'' kassada 509 309$ daromad koʻrgan.

Manbalar

Havolalar 
  
 
 
Wit Studio
Netflix original filmlari
Yaponiya animatsion filmlari
2022-yil filmlari
Association for Middle Level Education

Association for Middle Level Education (Oʻrta darajadagi taʼlim assotsiatsiyasi — AMLE) rasmiy nomi Milliy maktablar assotsiatsiyasi (National Middle School Association — NMSA) faqat oʻrta maktabning o;rta sinflariga bagʻishlangan xalqaro taʼlim assotsiatsiyasidir. Amerika Qoʻshma Shtatlari, Kanada va boshqa 46 mamlakatda 30000 dan ortiq aʼzolari boʻlgan AMLE maktab direktorlari, oʻqituvchilari, markaziy ofis xodimlari, professorlar, kollej talabalari, ota-onalar, jamoat rahbarlari va taʼlim boʻyicha maslahatchilarni ifodalaydi. Bundan tashqari, AMLE tarmogʻi Qoʻshma Shtatlar, Kanada, Yevropa va Avstraliyada mintaqaviy va mahalliy ehtiyojlarga provinsiya va mahalliy ehtiyojlarga xizmat qiluvchi 58 ta filialni oʻz ichiga oladi.

AMLE oʻqituvchilarni har bir oʻquvchiga yordam berish va yuksak maktablar yaratish uchun professional rivojlanish, akademik jurnallar, kitoblar, izlanishlar va boshqa maʼlumotlar bilan taʼminlaydi. 2022-yil Avgust holatiga koʻra tashkilotning bosh direktori Stephanie Simpson.

Adabiyotlar 
 Middle School Journal
 AMLE Magazine
 Research in Middle Level Education Online (RMLE Online)
 Research Summaries

Manbalar

Havolalar 
 AMLE Website
 AMLE Online Store
 AMLE Annual Conference & Exhibit
 AMLE On-site Professional Learning
 AMLE School Improvement Assessment
Botiniya

Botiniya - Arab tilidagi botin, «ichkari», «yashirin»,sirli ma’nolarini anglatadi. Islomdagi mafkuraviy oqimlardan birining tarafdorlari. Botiniylar oqimi VIII asrda vujudga kelgan bo‘lib, ular Qur’on oyatlari va hadislarni zohiriy va lug‘aviy talqin etishga qarshi chiqqan. Ularning iddaolariga ko‘ra, oyat va hadislarning zohiriy ma’nolarini emas, balki yashirin mazmunlarini olish zarur. Bu aqida bilan ular islom shariatiga qarshi chiqdilar. Zero, shariat hukmi bo‘yicha oyat, hadis va boshqa barcha manbalarning iboralari, u qaysi tilda bo‘lmasin, zohiriy va istilohiy ma’nolariga asoslangan holda talqin etiladi. Ahli sunna val-jamoa aqidasiga binoan, botiniylar shariatga xilof e’tiqodda bo‘lgani uchun dinsizlar qatorida sanalgan.

Manbalar

Adabiyotlar
Belgiya fuqaroligi to'g'risidagi qonun

Belgiya fuqaroligi to'g'risidagi qonun, shaxsning Belgiya fuqaroligiga ega bo'lish shartlarini nazarda tutadi va jus sanguinis va jus soli tamoyillarining aralashmasiga asoslanadi.

Belgiya fuqaroligi - bu Belgiya fuqarosi bo'lish maqomidir . Millati va fuqaroligi sinonimdir ; ikki atama o'rtasida qonuniy farq yo'q. Belgiyaliklarning aksariyati  Belgiya fuqarolari.

Tarixi

1984 yilgacha 
Belgiya fuqaroligi tarixan 1932-yil 14-dekabrdagi qonun bilan tartibga solingan. Ushbu qonun 1951, 1961, 1964, 1965 va 1967-yillarda qabul qilingan boshqa qonunlar bilan o'zgartirildi.

1967 yilgacha fuqarolikka qabul qilinish  nisbatan qattiqroq qoidalarga bo'ysungan, ya'ni belgiyalik onadan tug'ilgan bolalarga Belgiya fuqaroligi berilmagan. Natijada, Belgiya fuqaroligini olmagan taniqli odamlarning bir nechta e'tiborga loyiq holatlari mavjud, ular orasida Jonni Halliday, Per Arditi, Ketrin Arditi, Jak Xigelin va Patrik Modiano ham mavjud.

1984-yildan keyin 
1980-yillarning boshida Belgiya hukumati Belgiya fuqaroligi to'g'risidagi qonunni keng qamrovli isloh qildi. Natijada 1984-yil 28-iyunda qabul qilingan va asosan 1985-yil 1- yanvarda kuchga kirgan Belgiya fuqarolik kodeksi paydo bo'ldi. O'shandan beri kodeks  bir necha bor o'zgartirilgan, jumladan 1991, 1993, 1995, 1998, 2000, 2004, 2006, 2012, 2013, 2014, 2015, 2017 va 2018-yillarda. Eng so'nggi o'zgartirishlar (2018-yilda qabul qilingan) 2019-yilda kuchga kirdi .

2002-yilda Belgiya Strasburg konventsiyasini bekor qildi, bu esa fuqarolikka qabul qilingandan keyin bir nechta fuqarolikka ruxsat berish yo'lini ochdi. 2008-yilda mamlakat ko'p millatli fuqarolarni qabul qilishga to'sqinlik qilayotgan boshqa qoidalarni ham olib tashladi.

2014-yilda Belgiya 1961-yildagi Fuqaroliksizlikni qisqartirish to'g'risidagi konventsiyaga qo'shildi.

Huquqiy baza

Qonunchilik 
Asosiy huquqiy matn Belgiya fuqarolik kodeksidir ( Code de la nationalité belge (CNB) / Wetboek van de Belgische nationaliteit (WBN) ). Kodeks kodning bajarilishini tartibga soluvchi turli qirollik farmonlari ( arrêtés royaux / Koninklijk Besluit ) bilan to'ldiriladi. Kodeks va qirol farmonlari o'rtasida nomuvofiqlik bo'lgan taqdirda, qonun ustuvor hisoblanadi.

Belgiya qonunchiligiga kiritilgan barcha o'zgartirishlar Belgiyaning rasmiy jurnalida ( Moniteur belge / Belgisch Staatsblad ) chop etiladi.

Belgiya fuqaroligiga oid eng keng qamrovli huquqiy risola Charlz-Lui Klosset va Bernadet Renauld tomonidan tuzilgan Traité de la nationalité en droit belge bo‘lib, birinchi marta 1993 yilda nashr etilgan va 2004 yilda ikkinchi nashri va 2015 yilda uchinchi nashri bilan yangilangan
Qoʻrgʻontepa haqiqati

Qoʻrgʻontepa haqiqati − Xalq deputatlari Qoʻrgʻontepa tuman kengashi va tuman hokimligi gazetasi.

Manbalar
Botil

Botil - Mukallaf (shariat hukmlarini bajarish kerak bo‘lgan kishi) fe’lining rukniga biron xato yetgan bo‘lsa, ushbu fe’l botil bo‘ladi. Masalan, to‘ng‘izni yoki o‘limtikni sotish kabi.Chunki bu savdoda savdoning rukni, ya’ni sotiladigan narsa shar’iy qiymatga ega emas. Fosid bilan botilning farqi, fosidda xato aqdning biron bir sifatida bo‘ladi, botilda esa xato aqdning ruknida bo‘ladi. Fosid aqd hukm ifoda qiladi, botil biror bir o‘rinda biron bir hukm ifoda qilmaydi.Ibodat masalalarida fosid bilan botil o‘rtasida farq mavjud emas, muomalat masalalarida hanafiy mazhabida fosid bilan botilning farqi bor.

Manbalar

Adabiyotlar
Mystique

Mystique (Raven Darkhölme) — Marvel Comics tomonidan yaratilgan va asosan Gʻaroyib odamlar bilan bogʻliq boʻlgan xayoliy qahramon. David Cockrum va Chris Claremont tomonidan yaratilgan ushbu personaj ilk bor Ms. Marvel #16 (may, 1978-yil) komiksida paydo boʻlgan.

Mystique gʻayriinsoniy kuchlar bilan dunyoga kelgan mutantdir. U istalgan odamning qiyofasiga kira oladi. Uning tanasining rangi — koʻk, sochlarining rangi — qizil, koʻzlari esa sariq ranglidir. Mystique komikslarda asosan Gʻaroyib odamlar jamoasining dushmani sifatida koʻrsatilgan.

Mystique personajini Gʻaroyib odamlar filmlar seriyasining yetti filmida uchratish mumkin. X-Men (2000), X2 (2003) va X-Men: The Last Stand (2006) filmlarida ushbu personajni Rebecca Romijn, X-Men: First Class (2011), X-Men: Days of Future Past (2014), X-Men: Apocalypse (2016) and Dark Phoenix (2019) filmlarida esa Jennifer Lawrence gavdalantirgan.

Manbalar

Havolalar 
 Mystique Marvel.com saytida
 Mystique UncannyXMen.net saytida

Marvel Comics qahramonlari
Chinoz hayoti

Chinoz hayoti  — xalq deputatlari Chinoz tuman kengashi va tuman hokimligi gazetasi .

Manbalar
Bodxisatva

Bodxisatva - buddaviylik ta’limotiga ko'ra, olam uch bosqichli bo‘lib, uning ikkinchisi savob ishlari tufayli “nirvana”ga ko‘tarilish huquqiga ega bo‘lgan inson “bodxisatvalar” (xudoning nuri) istiqomat qiladigan joy - “jannat”dir. “Bodxisatvalar” bodxisatva bo‘la olmagan insonlarga najot yo‘lini topishda yordam berishni xohlaydilar va o‘z ixtiyorlari bilan “nirvana”ga ko‘tarilish huquqidan voz kechadilar.

Manbalar

Adabiyotlar
Bog

Bog - qadimgi umumslavyan xalqlarida keng tarqalgan termin bo‘lib, qadimgi eronliklarning "baga" va hindlarning "bhaga" so‘zlariga turdosh. Baxt, omad ma’nolarini anglatib, «bog-atiy» - «baxtli, xudoli» so‘zlari shunday kelib chiqqan.

Manbalar

Adabiyotlar
Blagovesheniye

Blagovesheniye (Ilohiy xushxabar) - Rus pravoslav cherkovi vakillari tomonidan har yili 7-aprel kuni Iso Masihning onasiga homiladorligi xabari yetkazilganini xotirlash uchun nishonlanadigan diniy bayram.

Manbalar

Adabiyotlar
Birinchi ka’bapo’sh

Birinchi ka’bapo‘sh - Ka’bapo‘sh - yopinchiq. Manbalarda Ka’bani yopintirish ilk bor Yaman podshosi Tubba’ II As’ad Abu Karibning shimolga, Makka va Yasrib tomonga bostirib kelishi munosabati bilan tilga olinadi. Bosqinchilik niyati bilan kelgan Tubba’ II yasriblik oqsoqol yahudiy olimning nasihatlari bilan o‘zgarib, Makkadagi Alloh uyiga - Baytullohning ustini kisva-yopinchiq bilan o‘raydi. Biroq tush ko‘rsa, alohida mehr bilan va yanada yaxshiroq mato bilan o‘rayotgan ekan, uyg‘onib shunday qiladi: Ka’bani a’lo mato- yaman shoyisi bilan yopintiradi.
Bu masalada yana bir voqea diqqatga sazovor. Abdulmuttalib ibn Hoshimning ayoli Nutayla kunlarning birida o‘gli Abbosni yo‘qotib qo‘yadi va “Agar o‘g‘limni omon-eson topsam, Alloh uyini ipak bilan kiyintiraman” deb ont ichadi. Abbos topilgach, shunday qilgani rivoyatda keltirilgan.

Manbalar

Adabiyotlar
Bima

Bima (yoki teva, almemar) - sinagoganing markazida joylashgan, «Tavrot» o‘qiladigan minbar. Uncha katta bo‘lmagan sinagogalarda bima odatda ko'chuvchi stol sifatida bo‘ladi. Ba’zi jamoalarda esa bimani besedka shaklida o‘rash odat tusiga kirgan.

Manbalar

Adabiyotlar
Sarpi, Gruziya

Sarpi (; ) — Gruziyaning Qora dengiz sohilida, Turkiya bilan chegarada joylashgan qishloq. Bu yerda asosan lazlar yashaydi.

Geografiyasi 
Sarpi, ikki davlat o'rtasidagi asosiy quruqlikdagi chegara o'tish joyi va biznes sayohatlari uchun, ayniqsa, Batumida ish olib borayotgan turk kompaniyalari uchun asosiy shahardir. Sarpi taxminan  Batumidan 12 km janubda  va Tukiyaning Hopa shahridan  taxminan 20 km shimoli-sharqda joylashgan

Madaniyati 
Bu yerda har yili avgust oyining oxiri yoki sentyabr oyining boshlarida “Kolxoba” deb nomlangan qadimiy laz festivali oʻtkazilib kelinadi . Festival davomida sahnada Argonavtlar haqidagi  qadimiy afsona ijro etiladi.

Manbalar

Koordinatalar Vikimaʼlumotlarda
Aholi punktlari
Bibliya jamiyati

Bibliya jamiyati - «Bibliya»ning alohida qismlarini yoki to‘laligicha dunyo tillariga tarjima qilish bilan shug‘ullanadigan jamiyatlar nomi. Bunday jamiyatlar biror bir diniy konfessiyaga qarashli bo‘lmay, buyurtma asosida ishlaydi. Ilk «Bibliya» jamiyati 1804-yilda Britaniyada tuzilgan. Hozirda dunyo bo‘yicha 140 dan ortiq shunday jamiyatlar mavjud.

Manbalar

Adabiyotlar